
                                  SKAIDROJOŠS APRAKSTS

Būvprojektam “SMILTENES TEHNIKUMA ALSVIĶU TERITORIĀLĀS STRUKTŪRVIENĪBAS JUMTA KONSTRUKCIJU UN 3. STĀVA PĀRSEGUMA DAĻĒJA PĀRBŪVE DARBNĪCU ĒKĀ” Alsviķos, Alsviķu pagastā, Alūksnes novadā
OBJEKTS

Alsviķu muižas pils (Alswig) - neoklasicisma pils un muižas ēkas celtas 19. gadsimta vidū un beigās. 1966. gada 8. decembrī tika atvērta 12. Speciālā profesionāli tehniskā vidusskola, vēlākā 98. Alsviķu speciālā profesionāli tehniskā vidusskola, ko likvidēja 1991.gada 21. jūnijā. Kopš 1991. gada septembra Alsviķu muižā darbojas Valsts rehabilitācijas centrs jauniešiem – invalīdiem, kas šobrīd ir Smitenes tehnikuma teritoriālā struktūrvienība.
Balstoties uz tehniskās apsekošanas atzinumu, ēkas ekspluatācija šobrīd notiek tikai ēkas pirmajā stāvā, otro un trešo stāvu slēdzot audzēkņiem.

Mācību procesu otrā un trešā stāvā var atjaunot tikai pēc konstrukciju pārbūves saskaņā ar šo projektu nodošanas ekspluatācijā.

             1.PROJEKTS
Projektā paredzētā būvniecība attiecas tikai uz pili – saskaņā ar spēkā esošo tehniskās inventarizācijas lietu – esošo darbnīcu ēku (ēkas klasifikācijas kods 1263 – skolas, universitātes un zinātniskajai pētniecībai paredzētās ēkas), konkrēti tās 3. stāva pārseguma daļu un ar to saistītajām jumta konstrukcijām.
Projekta ietvaros ir paredzēta konstrukciju atjaunošana un protezēšana trešā stāva pārsegumam un jumtam. Esošās situācijas aprakstu skatīt tehniskās apsekošanas atzinumā.
Lai paveiktu projektā plānotos darbus – nestspējas atjaunošanu pārseguma un jumta konstrukcijām, ir jāveic jumta seguma daļēja demontāža projekta darba zonā, jāveic iekšējās apdare, elektroinstalācijas, ugunsdrošības signalizācijas, kā arī bēniņu siltinājuma demontāža.

Pēc projektā paredzēto darbu veikšanas ir paredzēta minēto elementu atpakaļmontāža vai nomaiņa uz jauniem, ja nepieciešams.
Vizuālais izskats – fasādes – projekta risinājumos tiek saglabātas.
Prasības būvkonstrukcijām skatīt BK daļā.

Kopīgā platība projekta darba robežās 242 m2.

Ieceres sastāvā tiek risināta būvkonstrukciju atjaunošana un protezēšana.
Lai nodrošinātu konstrukciju ilgspēju, paralēli to ķīmiskai apstrādei, ir paredzēta esošā jumta seguma kores nomaiņa pret ventilējamu kori un gaisa pieplūdes elementu montāža darbu zonā, kā arī pārējam jumtam ārpus tās.Projekta sastāvā ir vispārīgā, arritektūras, būvkonstrukciju, darbu organizācijas un būvdarbu apjomu daļas. Gadījumā, ja darbu gaitā izrādās, ka nepieciešami papildus risinājumi, izsaukt autoru uz vietas, lai par tādiem vienotos.
2. PLĀNOJUMS UN ARHITEKTŪRAS RISINĀJUMI
Esošās ēkas stāvu plānojumos netiek veiktas izmaiņas. 
Tiek saglabāta esošā situācija telpu plānojumam, kā arī ēkas vizuālajam izskatam – fasādēm.
Iekštelpās pēc būvkonstrukciju pārbūves ir veicama pilna apdares atjaunošana, bēniņos – pilna siltinājuma atpakaļatbēršana un papildināšana, lai nodrošinātu šobrīd sasniegto energoefektivitātes līmeni, kā ari uzlabojot to. Arī bēniņu gaisa apmaiņas nodrošināšana ir jāveic, lai nodrošinātu mikroklimatu telpā un bēniņu telpā.
3. INŽENIERRISINĀJUMI

Konstrukciju atjaunošana un protezēšana trešā stāva pārsegumam un jumtam risināta, izmantojot koka papildus stiprinājumu sistēmu. Skat.BK daļu.

Pirms būvdarbu veikšanas veikt atsegšanu visām virsmām, kurās ir pazīmes par bojājumu.

Esošo pārsegumu un citu konstrukciju neatpazītu bojājumu, kas varētu tikt vai jau ir pamanāmi, novēršanai ir doti vispārīgi norādījumi par protezēšanas nosacījumiem un apdares atjaunošanu. 

Nepieciešamības gadījumā izsaukt būvprojekta autoru risinājuma precizēšanai.
Koka konstrukciju ilgmūžības nodrošināšanai paredzēta koka element apstrāde un bēniņu ventilācijas izbūve ar “Vilpes” classic tipa jumta ventilācijas elementu auksto bēniņu ventilēšanai un ventilējamas jumta kores iebūvi. 
Elektroapgāde – demontējama un atpakaļmontējama, nomainot novecojušos elementus.
UATS sistēma – demontējama un atpakaļmontējama, nomainot novecojušos elementus.

